Rob Halford

Robert John Arthur „Rob“ Halford (* 25. august, 1951, Birmingham, Anglicko) je spevák metalovej skupiny Judas Priest.

Pretože sa významne zaslúžil o rockovú a metalovú hudbu a je braný za najlepšieho metalového speváka, býva nazývaný „Metal God“ (Metalový Boh).

Život a kariéra 
Narodil sa v časti Walsall anglického mesta Birmingham. Neskôr sa pripojil ku skupine Judas Priest a účinkoval v skupinách Hiroshima, Abraxas, Thark, Lord Lucifer a Athens Wood.

V roku 1993 opustil Judas Priest a vydal sa realizovať svoje hudobné sny na sólovej dráhe. Najprv založil skupinu Fight, s ktorou vydal v roku 1994 prostredníctvom Sony Music album War of Words obsahujúci 12 skladieb. Ďalší album pod hlavičkou skupiny Fight s názvom A Small Deadly Space už ani zďaleka nedosahoval kvalít jeho predchádzajúcej tvorby a premietlo sa to aj do jeho predajnosti. Za zmienku stojí, že na projekte Fight s Halfordom spolupracoval aj ďalší člen skupiny Judas Priest, Scott Travis.

V roku 1998 sa, okrem verejného vyhlásenia svojej homosexuality, aj nadobro zriekol svojej metalovej minulosti a experimentoval na albume Voyeurs pod hlavičkou nového projektu 2wo. V tejto dobe, okrem tvorby pre neho netypickej hudby, došlo aj ku zmene jeho imidžu. Čoskoro však zistil, že tadiaľto cesta nevedie a založil novú skupinu, opäť svojim smerovaním odlišnú od predchádzajúcej. Rozhodol sa pomenovať ju jednoducho „Halford“ a vrátiť sa s ňou ku koreňom.

So skupinou Halford v roku 2000 nahral heavy metalový album Resurrection, ktorý obsahuje aj skladbu „The One You Love To Hate“, v ktorej spieva duet s kolegom z heavy metalovej branže, Brucom Dickinsonom. Album sa stal senzáciou a v porovnaní s vtedy aktuálnym albumom Robovej ex-kapely Judas Priest, Jugulator, s prehľadom vyhral.

Nasledujúci rok skupina Halford vydala koncertný dvojalbum Live Insurrection. Netrpezlivo očakávaným albumom sa stal Crucible (2002), ktorý je verný metalovým koreňom, nebojí sa však experimentu a často hraničí s progresívnym metalom. Album sa tak stal metalovým albumom roka a Rob Halford sa tak vrátil na špičku metalového žánru. V roku 2003 sa vrátil späť do Judas Priest.

Halford žije v meste Phoenix v štáte Arizona.

Vzhľad a kúsky 

Halford mal zo začiatku, ako väčšina metalových spevákov, dlhé vlasy. Neskôr mu však začali vypadávať, a tak si ich ostrihal na krátko; v 90. rokoch si hlavu vyholil úplne. Bol to práve on, kto zaviedol pre metal typickú módu: kožené oblečenie, bundu „krivák“, cvočky, pyramídy atď. Jeho obľúbeným kúskom je príjazd na pódium s motorkou Harley-Davidson.

Diskografia

Judas Priest

Štúdiové albumy 
Rocka Rolla (1974)
Sad Wings of Destiny (1976)
Sin After Sin (1977)
Stained Class (1978)
Killing Machine (1978) (vydané ako Hell Bent for Leather v USA 1979)
British Steel (1980)
Point of Entry (1981)
Screaming for Vengeance (1982)
Defenders of the Faith (1984)
Turbo (1986)
Ram It Down (1988)
Painkiller (1990)
Angel of Retribution (2005)
Nostradamus (2008)
Redeemer of Souls (2014)
Firepower (2018)

Koncertné albumy 
 Unleashed in the East (1979)
 Priest...Live! (1987)
 A Touch of Evil: Live (2009)
 British Steel – 30th Anniversary – Live (2010)
 Battle Cry (2016)

Fight 
 K5 – The War of Words Demos (1992) (vydané v roku 2007)
 War of Words (1993)
 Mutations (1994)
 A Small Deadly Space (1995)

2wo 
 Voyeurs (1998)

Halford

Štúdiové albumy 
Resurrection (2000)
Crucible (2002)
Halford III: Winter Songs (2009)
Halford IV: Made of Metal (2010)

Koncertné albumy 
 Live Insurrection (2001)
 Live in Anaheim (2010) (nahrané v roku 2003)

Rob Halford With Family & Friends 
 Celestial  (2019)

Referencie

Iné projekty

Externé odkazy 
 Oficiálna webstránka

Zdroj 

Anglickí speváci
Anglickí speváci-skladatelia
Anglickí heavymetaloví speváci
Anglickí rockoví speváci
LGBT hudobníci
Osobnosti z Birminghamu